URAL (autoražotājs)

thumb|right|240px|''Ural Next''
[thumb|right|240px|Urāla automobiļu rūpnīcas pazīstamākais modelis ''[Ural-4320*]]
***AO Avtomobilˈnyj zavod URAL*** (*АО Автомобильный завод «УРАЛ»*, Automobiļu rūpnīca *URAL*) ir [[Krievija]]s [[autobūve]]s uzņēmums, smago [[kravas mašīna|kravas mašīnu]] ražotājs. Rūpnīca ir dibināta 1941. gadā. Uzņēmuma galvenā rūpnīca un birojs atrodas [[Čeļabinskas apgabals|Čeļabinskas apgabala]] [[Miasa|Miasā]].
*AZ URAL* īpašnieks ir pārvaldītājsabiedrība *Obˈedinënnaja mašinostroitelˈnaja gruppa* (*Объединенная машиностроительная группа*), kā patiesais labuma guvējs ir Dmitrijs Steržņovs.

*URAL* ražo kravas mašīnas un speciālo tehniku, to skaitā paaugstinātas pārgājamības.
2018. gadā *URAL* tirgus daļa Krievijā kravas mašīnas ar kravnesību virs 14 tonnām bija aptuveni 4 %.

== Vēsture ==
[[Otrais pasaules karš|Otrā pasaules kara]] laikā 1941. gada oktobrī, kad [[Vērmahts]] bija pietuvojies [[Maskava]]i, [[Ļihačova rūpnīca|Staļina 1. valsts automobiļu rūpnīcu]] (*ZIS*) evakuēja uz [[Uļjanovska|Uļjanovsku]]. 30. novembrī PSRS Valsts aizsardzības komiteja pieņēma lēmumu par rūpnīcas pārvietošanu no Uļjanovskas uz Urālu pilsētu [[Miasa|Miasu]]. Šī diena tiek uzskatīta par *URAL* dibināšanu. Uļjanovskā tika atstāts kravas mašīnu šasiju cehs, un vēlāk tur tika uzcelta [[Uļjanovskas automobiļu rūpnīca]] (*UAZ*).

Miasā 1939. gadā bija uzsākta aviobumbu rūpnīcas Nr. 316 celtniecība, un līdz šejienei bija paspēts uzbūvēt dzelzceļa atzaru. 1941. gada ziemā notika iekārtu montāža un ēku celtniecība. Pirmais rūpnīcas cehs darbu sāka 1942. gada martā, un aprīlī tika izlaista pirmā produkcijas partija. Sākotnēji *'Staļina Miasas automotoru rūpnīca** ražoja dzinējus, pārnesumu kārbas un pakaļējos tiltus (arī tankiem) Maskavas un Uljanovskas rūpnīcām, un piegādāja lējumus [[Šadrinas autoagregātu rūpnīca|''ZIS'' Šadrinas filiālei]]. Tā kā valstij bija ļoti nepieciešamas automašīnas, Valsts aizsardzības komiteja 1943. gada 14. februārī pieņēma lēmumu  kravas mašīnu ražošanu pilnībā pārcelt no Uļjanovskas uz Miasu.

1944. gada 8. jūlijā tika izlaista pirmā trīs tonnu kravnesības 73 [[Zirgspēks|ZS]] mašīna ''[[ZIS-5V]]'', kas bija vienkāršota ''[[ZIS-5]]'' modifikācija. 1944. gada 30. septembrī bija saražots tūkstots automašīnu.

1951. gadā Urāla rūpnīcā sāka ražot uzlabotu modeli ''ZIS-5M'' (''UralZIS-5M'') ar 77 ZS dzinēju (dzinēja jauda vēlāk tika palielināta līdz 85 ZS). Uz ''UralZIS-5M'' šasijas bāzes sāka izlaist specializētās mašīnas: pašizgāzēju ''UralZIS-351'', laistīšanas mazgāšanas mašīnu ''MPM-1'', atkritumu vedēju ''MS-1'', ugunsdzēsības mašīnu ''PMZ-11A''.
1956. gadā ''ZIS-5M'' tika veiktas modifikācijas, un to sāka izlaist ar indeksu ''[[UralZIS-355]]''.

1958. gadā tika izlaista ''UralZIS-355'' uzlabota versija ''[[UralZIS-355M]]'', kam bija metāla kabīne un 95 ZS dzinējs. Šīs mašīnas plaši pielietoja Kazahijā neskarto zemju apgūšanā un citos lauku rajonos. ''UralZIS-355M'' šasija tika izmantota dažāda aprīkojuma uzstādīšanai.
1958. gada 17. aprīlī PSRS Ministru Padome pieņēma lēmumu rekonstruēt Urāla autorūpnīcu augstas pārgājamības kravas mašīnu ražošanai.
1959. gadā Staļina Urāla automobiļu rūpnīca tika pārdēvēta par **Urāla automobiļu rūpnīcu**.

1961. gadā rūpnīca sāka ražot jaunas konstrukcijas mašīnu ''[[Ural-375]]''. Šim modelim ar 5 t kravnesību bija trīs asu pilnpiedziņa (6 × 6), 40 cm klīrenss, ''ZIL'' ražots benzīna dzinējs ar 180 ZS jaudu. Kabīne tam bija ar noņemamu brezenta jumtu. ''Ural-375'' sērijas mašīnas un ''[[ZIL-131]]'' līdz 1979. gadam nomainīja PSRS bruņoto spēku galveno kravas mašīnu ''[[ZIL-157]]''.
1964. gadā tika izlaists modelis ''Ural-375D'' ar vienlaidmetāla kabīni un metāla kravas platformu. Tika izlaists sedlu vilcējs ''Ural-375S''.
1965. gadā tika izlaista modifikācija ''Ural-377'' ar diviem velkošajiem tiltiem (6 × 4), kas bija paredzēts uzlabota seguma ceļiem, kā arī sedlu vilcējs ''Ural-377S''.

1976. gadā uz Urāla automobiļu rūpnīcas bāzes tika izveidota **Urāla kravas automašīnu ražošanas apvienība** (''Уральское объединение по производству грузовых автомобилей''), Tajā iekļaujot galveno uzņēmumu, Čeļabinskas kalšanas presēšanas rūpnīca, Ceļabinskas autotraktoru piekabju mašīnbūves rūpnīca un Posevinas rezerves daļu rūpnīca.
1977. gadā rūpnīca sāka ražot modeli ''[[Ural-4320]]'' ar dīzeļdzinēju un kravnesību 7 tonnas. Dzinēju tam piegādāja ''[[KAMAZ]]'' rūpnīca.

1981. gadā tika izlaists kāpurķēžu sniega un purvu transportieris ''[[Ural-5920]]''.
1980. gados tika izlaists lauksaimniecības pašizgāzējs ''Ural-5557''.
1986. gada 21. februārī tika saražota Urāla rūpnīcas miljonā automašīna.
1989. gadā rūpnīca izlaida četrasu (8 × 8 / 4) modeli ''Ural-5323'' ar ''KAMAZ'' unificētu kabīni.

Pēc [[Padomju Savienība|PSRS]] sabrukuma 1990. gados rūpnīca piedzīvoja ražošanas kritumu. 
1990. gadu sākumā tā tika [[Privatizācija|privatizēta]], daļu uzņēmuma kapitāldaļu ieguva rūpnīcas darbinieki.
1992. gadā tika izlaists modelis ''Ural-5322'' ar modernāku kabīni un ''[[Kostanajas dīzeļu rūpnīca|KDZ]]'' ražoto gaisa dzesēšanas dīzeļdzinēju pēc ''[[Deutz]]'' licences.
1993. gada pavasarī ''[[KAMAZ]]'' dzinēju rūpnīcā notika ugunsgrēks, tādēļ pārtrūka dzinēju piegādes. ''URAL'' mašīnām sāka uzstādīt [[Jaroslavļas motoru rūpnīca|Jaroslavļas motoru rūpnīcā]] ražotos dīzeļdzinējus.

1992. gadā tika sākta sadarbība ar Itālijas autoražotāju ''[[Iveco]]'', Urāla rūpnīcā montējot ''Iveco'' kravas mašīnas. 1993. gada janvārī tika izlaists pašizgāzējs ''Iveco UralAZ 330-30ANW'' ar 306 ZS ''Deutz'' dzinēju.
1994. gadā ''AZ Ural'', ''Iveco'' un ''[[Gazprom]]'' dibināja kopuzņēmumu ''[[Iveco-AMT|Iveco-UralAZ]]'' (kopš 2009. gada ''Iveco-AMT'') lielas kravnesības mašīnu ražošanai.

1999. gadā rūpnīcā tika sākta ražošanas rekonstrukcija.
2000. gadā uzņēmums tika reorganizēts par atvērtu akciju sabiedrību ***OAO Avtomobilˈnyj zavod URAL**'. 2001. gadā tā 51 % kapitāldaļu ieguva pārvaldītājsabiedrība *RusPromAvto*, kuras direktors bija Dmitrijs Steržņovs.
No 2003. gada sākās ražošanas pieaugums par 30 % gadā.

2005. gadā *RusPromAvto* tika restrukturizēts, un uz tā ražošanas aktīvu bāzes tika izveidota uzņēmumu grupa *GAZ* (*Группа ГАЗ*), kuras 65 % kapitāldaļu ieguva [[Oļegs Deripaska|Oļegam Deripaskam]] piederošais uzņēmums *Russkie mašiny*.

2012. gadā tika izlaista jauna paaugstinātas kravnesības mašīnu saime *Ural-6370* (6 × 6) ar dzinēju zem kabīnes
2014. gadā uzņēmums sāka ražot jaunu mašīnu saimi *Ural-M* uz *Ural-4320* šasijas bāzes ar dažādām riteņu formulām: 6 × 6, 4 × 4 kā ar tradicionālo motora pārsegu, tā arī ar dzinēju zem kabīnes.
2016. gadā tika izlaista jauna paaugstinātas pārgājamības mašīnu saime *URAL NEXT* (6 × 6 un  6 × 4), kas paredzēta civilajiem lietotājiem.
2016. gadā *AZ Ural* sāka ciest zaudējumus.

2018. gada aprīlī [[Amerikas Savienotās Valstis|ASV]] sankciju sarakstā iekļāva uzņēmumu *Russkie mašiny* par Oļega Deripaskas dalību Krievijas iejaukšanās ASV prezidenta vēlēšanās.
2018. gada decembrī *GAZ* nolēma pārdot *AZ Ural* un speciālās tehnikas nodaļu *RM-Tereks*.
2020. gada 28. februārī *GAZ* grupa pabeidza 100 % *AZ Ural*, 100 % *RM-Tereks* un 47,2 % [[Jaroslavļas motoru rūpnīca]]s kapitāldaļu pārdošanu uzņēmumam *Obˈedinënnaja mašinostroitelˈnaja gruppa*, kas piederēja Dmitrijam Steržņovam, kurš bija Oļega Deripaskas draugs no augstskolas laikiem.

== Galerija ==
<gallery caption = "Mūsdienu modeļi">
DayTechnologies2017p2-91.jpg | *URAL NEXT* policijas mašīna
BixRXAfJzt.jpg | Lokomobilis *ROLT* uz  *URAL NEXT* bāzes
Interpolitex2015part2-08.jpg | *Ural-4320*
Ural-44202-59 truck (1).jpg | *Ural-44202-59* sedlu vilcējs
МПР-3 MultiLift.JPG | *MPR-3 MultiLift* uz *Ural-6368* bāzes
Integrated Safety and Security Exhibition 2011 (362-16).jpg | Ugunsdzēsības mašīna uz *Ural-6370* bāzes
Interpolitex 2013 (535-30).jpg | *Ural-432009*, bruņu mašīna uz *Ural-4320* šasijas
Oboronexpo2014part1-45.jpg | *Ural-5323*
</gallery>

<gallery caption = "Vēsturiskie modeļi">
ZiS-5B in Gomel.jpg | *ZIS-5V*
UralZis Fire Truck in Smolensk 2.JPG | *UralZIS* ugunsdzēsības mašīna
UralZis 5v mims moscow.JPG | *UralZIS-355*
Урал зис-355м 2.JPG | *UralZIS-355M*
Ural 375 truck.jpg | *Ural-375*
URAL 375D (2).JPG | *Ural-375D*
BM-21Ural-375D.jpg | Daudzraķešu palaišanas sistēma *BM-21 Grad* uz *Ural-375D* bāzes
Ural vehicle with hydromanipulator 0.jpg | *Ural'' sedlu vilcējs ar hidromanipulatoru


## Atsauces

## Ārējās saites

* URAL